section_heading: Povijest
paragraph_text: Iako tradicija Lozija govori kako su stalno obitavali u Barotselandu, vjeruje se kako su njihovi preci migrirali u Zapadnu Zambiju iz današnje Demokratske republike Kongo u 17. i 18. stoljeću. Oko godine 1830. Makololo narod, koga je iz današnje Južne Afrike protjerala najezda Zulua pod Sebetwaneom, napao je Barotseland i osvojio Lozije. Vladali su sve do godine 1864. kada su svrgnuti ustanakom Lozija.